ฌอเวอแนล มออีซ ประธานาธิบดีเฮติ ถูกลอบสังหารเมื่อเวลา 01:00 น. ของวันที่ 7 กรกฎาคม พ.ศ. 2564 ตามเวลาออมแสงตะวันออก เมื่อเขาและมาร์ทีนผู้เป็นภริยาถูกกลุ่มมือปืนไม่ทราบฝ่ายบุกโจมตีบ้านพักส่วนตัวของเขา

ต่อมาในวันเดียวกัน เจ้าหน้าที่เฮติแถลงว่าตำรวจได้สังหารผู้ต้องสงสัย 3 คน และจับกุมผู้ต้องสงสัยอีก 17 คน การตามล่ายังคงดำเนินต่อไปเพื่อหาตัวผู้บงการเหตุโจมตี

ภูมิหลัง
--------

### การเลือกตั้ง

มออีซได้รับเลือกตั้งให้เป็นผู้สืบทอดตำแหน่งประธานาธิบดีต่อจากมีแชล มาร์เตลี ซึ่งตามรัฐธรรมนูญไม่มีสิทธิ์ลงสมัครรับเลือกตั้งเป็นประธานาธิบดีอีกสมัยใน พ.ศ. 2558 จากผลอย่างเป็นทางการนั้น มออีซได้รับคะแนนเสียงร้อยละ 33 ในรอบแรก ซึ่งถือว่ามากกว่าผู้สมัครคนอื่น ๆ แต่ยังไม่เพียงพอที่จะชนะขาดลอยจึงต้องมีการเลือกตั้งรอบที่สอง ผลการเลือกตั้งนี้ถูกฌูด เซแล็สแต็ง ผู้ได้รับคะแนนเสียงมากเป็นอันดับที่สองและผู้สมัครคนอื่น ๆ โต้แย้ง และผู้สนับสนุนพวกเขาได้ออกมาประท้วง การเลือกตั้งรอบตัดเชือกถูกเลื่อนออกไปหลายครั้ง ทำให้เกิดการประท้วงอย่างรุนแรงขึ้นอีก และผลการเลือกตั้งก็ถูกยกเลิกไปในที่สุด เมื่อวาระการดำรงตำแหน่งของมาร์เตลีสิ้นสุดลง สภานิติบัญญัติได้แต่งตั้งฌ็อสแลร์ม พรีแวร์ เป็นประธานาธิบดีชั่วคราวก่อนการเลือกตั้งครั้งใหม่ในเดือนพฤศจิกายน พ.ศ. 2559 ในการเลือกตั้งครั้งนี้มออีซได้รับคะแนนเสียงร้อยละ 56 จากการนับคะแนนอย่างเป็นทางการ ซึ่งถือว่ามากพอที่จะหลีกเลี่ยงการเลือกตั้งรอบตัดเชือกได้ เขาเข้ารับตำแหน่งเมื่อวันที่ 7 กุมภาพันธ์ พ.ศ. 2560

### ความวุ่นวายทางการเมือง

ในวาระดำรงตำแหน่งของมออีซ ความไม่สงบทางการเมืองและความรุนแรงไม่ใช่เรื่องแปลก การประท้วงต่อต้านรัฐบาลอย่างรุนแรงก็เกิดขึ้นหลายครั้ง ระยะเวลาการดำรงตำแหน่งของมออีซเป็นที่โต้แย้ง ก่อให้เกิดวิกฤตการณ์รัฐธรรมนูญ โดยปกติประธานาธิบดีมีวาระการดำรงตำแหน่งคราวละห้าปี และมออีซอ้างสิทธิ์ในการบริหารประเทศจนถึงเดือนกุมภาพันธ์ พ.ศ. 2565 ซึ่งเป็นเวลาห้าปีหลังจากเริ่มดำรงตำแหน่ง อย่างไรก็ตาม ฝ่ายค้านอ้างว่าวาระของมออีซสิ้นสุดลงในเดือนกุมภาพันธ์ พ.ศ. 2564 ซึ่งเป็นเวลาห้าปีหลังจากผู้ชนะการเลือกตั้งประธานาธิบดีเมื่อ พ.ศ. 2558 จะเข้าพิธีสาบานตนรับตำแหน่งในสถานการณ์ปกติ เกิดการประท้วงอย่างกว้างขวางเพื่อเรียกร้องให้มออีซลาออก และฝ่ายค้านเสนอชื่อผู้พิพากษาโฌแซ็ฟ เมแซน ฌ็อง-หลุยส์ ให้ดำรงตำแหน่งประธานาธิบดีชั่วคราวในเดือนกุมภาพันธ์ พ.ศ. 2564 ในขณะที่มออีซได้รับการสนับสนุนจากสหรัฐและองค์การนานารัฐอเมริกันให้ดำรงตำแหน่งต่อไปเป็นปีที่ห้า การเลือกตั้งสภานิติบัญญัติที่กำหนดไว้ในเดือนตุลาคม พ.ศ. 2562 รวมถึงการลงประชามติว่าด้วยการแก้ไขรัฐธรรมนูญถูกเลื่อนออกไปจนถึงเดือนกันยายน พ.ศ. 2564 ส่งผลให้มออีซปกครองโดยใช้คำสั่งพิเศษนอกเหนือจากกฎหมายปกติ มออีซอ้างว่าเขาได้ทำลายแผนการก่อรัฐประหารซึ่งพยายามจะสังหารเขาและโค่นล้มรัฐบาลในเดือนกุมภาพันธ์ พ.ศ. 2564 มีผู้ถูกจับกุมอย่างน้อย 23 คน เขาแต่งตั้งนายกรัฐมนตรี 7 คนตลอดช่วงเวลาที่เขาดำรงตำแหน่งประธานาธิบดี คนสุดท้ายในจำนวนนี้คืออาเรียล อ็องรี ซึ่งได้รับการแต่งตั้งเมื่อวันที่ 5 กรกฎาคม พ.ศ. 2564 แต่ยังไม่ได้สาบานตนเข้ารับตำแหน่งในขณะเกิดเหตุโจมตี

การโจมตี
--------

เมื่อวันที่ 7 กรกฎาคม พ.ศ. 2564 เวลาประมาณ 01:00 น. ตามเวลาท้องถิ่น มือปืนกลุ่มหนึ่งบุกบ้านของมออีซในเขตแปเลอแร็ง 5 ของเทศบาลเปตียง-วีล พวกเขาเริ่มกราดยิงห้องทำงานและห้องนอนแล้วบุกค้นห้องทั้งสอง มือปืนยิงมออีซหลายครั้งจนกระทั่งเขาถึงแก่อสัญกรรมในที่เกิดเหตุ เขาถูกยิงด้วยกระสุนทั้งหมด 12 นัด มาร์ทีน มออีซ สุภาพสตรีหมายเลขหนึ่งถูกนำตัวส่งในโรงพยาบาลเนื่องจากถูกยิงระหว่างเหตุโจมตีและมีอาการสาหัส ลูกสามคนของพวกเขาซ่อนตัวอยู่ในห้องอื่นและรอดพ้นจากอันตราย ส่วนคนงานสองคนในบ้านพักถูกคนร้ายจับมัดไว้แต่ไม่ถูกยิง ข่าวแจกที่ออกมาจากสำนักนายกรัฐมนตรีในวันเดียวกันนั้นระบุว่าเหตุโจมตีครั้งนี้เป็นการกระทำของ "กลุ่มบุคคลที่ไม่ทราบฝ่าย" และยังระบุด้วยว่าพวกเขามีปืนเล็กยาวทหารและพูดทั้งภาษาอังกฤษและภาษาสเปน

เพื่อนบ้านของมออีซอ้างว่าได้ยินเสียงปืนกลหนักหลังเหตุโจมตีไม่นานนัก ในวิดีโอที่ชาวบ้านใกล้จุดเกิดเหตุได้ถ่ายไว้ ปรากฏเสียงชายคนหนึ่งซึ่งพูดภาษาอังกฤษสำเนียงอเมริกันผ่านโทรโข่งระหว่างการโจมตีว่าตนเองเป็นสมาชิกของสำนักงานปราบปรามยาเสพติดแห่งสหรัฐ อย่างไรก็ตาม กลุ่มผู้โจมตีไม่ได้มาจากสำนักงานดังกล่าว เจ้าหน้าที่ระดับสูงคนหนึ่งของรัฐบาลเฮติกล่าวว่า "คนเหล่านี้เป็นทหารรับจ้าง" ชาวบ้านรายงานว่าได้ยินเสียงปืนและ "เห็นชายแต่งตัวเหมือนหน่วยคอมมานโดในชุดดำวิ่งผ่านไปย่านต่าง ๆ" นอกจากนี้ยังมีรายงานว่ามีเสียงโดรนบินและเสียงระเบิดซึ่งอาจมาจากระเบิดมือ จากคำกล่าวของบรรดาผู้ถ่ายวิดีโอนั้น ผู้โจมตียังได้ปลดอาวุธของเจ้าหน้าที่รักษาความปลอดภัยของมออีซอีกด้วย

ปฏิกิริยา
---------

### ภายในประเทศ

โกลด โฌแซ็ฟ รักษาการนายกรัฐมนตรีเฮติประณามเหตุโจมตีและกล่าวว่าในขณะนี้เขาเป็นผู้รับผิดชอบการบริหารประเทศ โฌแซ็ฟประกาศสถานการณ์ฉุกเฉินทั่วประเทศในวันนั้น โดยปกติประธานศาลฎีกาเฮติจะเป็นผู้รับหน้าที่ดังกล่าว แต่เรอเน ซีลแว็สทร์ ผู้ดำรงตำแหน่งคนล่าสุดได้ถึงแก่อสัญกรรมไปเมื่อไม่กี่สัปดาห์ก่อน รัฐธรรมนูญเฮติฉบับแก้ไขเพิ่มเติมใน พ.ศ. 2555 ระบุว่านายกรัฐมนตรีพร้อมด้วยคณะรัฐมนตรีจะกลายเป็นประธานาธิบดีหากประธานาธิบดีถึงแก่อสัญกรรม อย่างไรก็ตาม เนื่องจากมออีซอยู่ในปีสุดท้ายของวาระการดำรงตำแหน่ง รัฐธรรมนูญยังระบุด้วยว่าสมัชชาแห่งชาติ (ซึ่งเป็นการประชุมร่วมของรัฐสภาเฮติ) จะเป็นผู้เลือกประธานาธิบดีชั่วคราว แต่ประเด็นนี้ยังมีความซับซ้อนยิ่งขึ้นไปอีก เนื่องจากความล่าช้าในการเลือกตั้งสภานิติบัญญัติทำให้ไม่สามารถเปิดสมัชชาได้

ท่าอากาศยานนานาชาติตูแซ็ง ลูแวร์ตูร์ ถูกปิด โดยเครื่องบินต่าง ๆ ถูกส่งกลับไปยังจุดหมายปลายทางเดิม

### นานาชาติ

ประธานาธิบดีลุยส์ อาบินาเดร์ แห่งสาธารณรัฐโดมินิกันประกาศปิดพรมแดนกับเฮติและเรียกประชุมผู้นำเหล่าทัพอย่างเร่งด่วนเพื่อประเมินสถานการณ์

นานาชาติประณามการโจมตีครั้งนี้ โดยมีแถลงการณ์จากรัฐบาลอาร์เจนตินา, แคนาดา, ชิลี, โคลอมเบีย, เม็กซิโก, สหราชอาณาจักร สหรัฐ, สาธารณรัฐจีน (ไต้หวัน) รวมทั้งจากองค์การนานารัฐอเมริกัน

ผู้ก่อการ
---------

กลุ่มที่มีส่วนในการลอบสังหารและเหตุจูงใจของพวกเขายังไม่เป็นที่ทราบหรือเปิดเผย มือปืนที่สังหารมออีซได้รับการระบุว่าเป็นชาวต่างชาติ 28 คน ในจำนวนนี้เป็นชาวโคลอมเบีย 26 คน และชาวอเมริกัน 2 คน ผู้ก่อเหตุชาวโคลอมเบีย 3 คนถูกยิงสังหารระหว่างการต่อสู้กับตำรวจ และผู้ก่อเหตุชาวโคลอมเบียอีก 15 คนและชาวอเมริกัน 2 คนถูกควบคุมตัว ในขณะที่ผู้ก่อเหตุที่เหลืออีก 8 คนยังคงหลบหนี โกลด โฌแซ็ฟ รักษาการนายกรัฐมนตรีอธิบายว่าผู้ต้องสงสัยเป็นทหารรับจ้างต่างชาติที่ได้รับการฝึกมาอย่างดีและมีอาวุธหนัก บอกกิต แอดมง เอกอัครราชทูตเฮติประจำสหรัฐสนับสนุนคำอธิบายนี้ กลุ่มผู้ก่อการพูดทั้งภาษาสเปนและภาษาอังกฤษ

ชาวอเมริกัน 2 คนที่ถูกจับกุมได้รับการระบุตัวตนว่าเป็นชายสองคนจากรัฐฟลอริดา ได้แก่ โจเซฟ วินเซนต์ ชายวัย 56 ปีจากเมืองไมแอมี และเจมส์ โซลาช ซึ่งมีถิ่นที่อยู่ในเมืองฟอร์ตลอเดอร์เดลและเกิดในเมืองฌักแมลในเฮติ โซลาชอธิบายตนเองว่าเป็นอดีตเจ้าหน้าที่รักษาความปลอดภัยของสถานทูตแคนาดาในเฮติ เป็น "ผู้สนับสนุนเรียกร้องเพื่อเด็ก" และเป็นนักการเมืองอนาคตไกล เขายังได้ก่อตั้งองค์การการกุศลในภูมิภาคเซาท์ฟลอริดาเพื่อช่วยเหลือผู้คน ทั้งสองเป็นพลเมืองอเมริกันเชื้อสายเฮติ

นอกจากนี้ยังมีการระบุตัวตนผู้ต้องสงสัยชาวโคลอมเบีย 4 คน ได้แก่ อาเลฮันโดร ฮิราร์โด ซาปาตา, ยอน ไยโร รามิเรซ โกเมซ, บิกตอร์ อัลเบย์โร ปิญเญรา การ์โดนา และมานูเอล อันโตนิโอ โกรโซ กัวริน ในขณะเดียวกันรัฐบาลโคลอมเบียกล่าวว่าผู้ต้องสงสัย 6 คน (ซึ่งรวมถึงผู้เสียชีวิต 2 คน) เป็นอดีตทหารของกองทัพโคลอมเบีย

อ้างอิง
-------

1. ↑
2. 1 2 3 4  Dupain, Etant; Lemos, Gerardo; Kottasová, Ivana; Hu, Caitlin. "Haiti President Jovenel Moise assassinated in attack on his residence". *CNN*. เก็บจากแหล่งเดิมเมื่อ 7 July 2021.
3. ↑
4. 1 2 3
5. 1 2 3  "Haiti presidential election 'won by Jovenel Moise'". *BBC News*. 29 November 2016. เก็บจากแหล่งเดิมเมื่อ 18 June 2021. สืบค้นเมื่อ 7 July 2021.
6. ↑  Charles, Jacqueline (6 November 2015). "Célestin disputes Haiti election results; supporters protest". *Miami Herald*. เก็บจากแหล่งเดิมเมื่อ 15 November 2020. สืบค้นเมื่อ 7 July 2021.
7. ↑  "Haiti election: Thousands protest over missed deadline". *BBC News*. 25 April 2016. เก็บจากแหล่งเดิมเมื่อ 8 November 2020. สืบค้นเมื่อ 7 July 2021.
8. ↑  Delva, Joseph Guyler (7 June 2016). "Haiti scraps election; interim president says could stay for months". *Reuters*. เก็บจากแหล่งเดิมเมื่อ 20 November 2019. สืบค้นเมื่อ 7 July 2021.
9. 1 2 3 4  "Haiti President Jovenel Moïse killed in attack at home". *BBC News*. 7 July 2021. เก็บจากแหล่งเดิมเมื่อ 7 July 2021. สืบค้นเมื่อ 7 July 2021.
10. ↑  "Haiti's Protests: Images Reflect Latest Power Struggle". Council of Foreign Relations. 3 March 2021. เก็บจากแหล่งเดิมเมื่อ 25 May 2021. สืบค้นเมื่อ 7 July 2021.
11. ↑  Delaney, Rose (15 February 2021). "Dispute over Haiti presidential term triggers unrest". BBC. เก็บจากแหล่งเดิมเมื่อ 16 March 2021. สืบค้นเมื่อ 7 July 2021.
12. ↑  "Haiti crisis: Opposition names Joseph Mecene Jean Louis president to rival Moise". *The Washington Post*. 8 February 2021. เก็บจากแหล่งเดิมเมื่อ 10 February 2021. สืบค้นเมื่อ 7 July 2021.
13. 1 2 3
14. ↑
15. ↑  "Haiti political turmoil: Judge and police officer among 23 arrested for 'coup attempt'". *BBC News* (ภาษาอังกฤษแบบบริติช). 2021-02-07. เก็บจากแหล่งเดิมเมื่อ 7 June 2021. สืบค้นเมื่อ 2021-07-07.
16. ↑  "Haiti names new PM". *The Gleaner*. 7 July 2021. เก็บจากแหล่งเดิมเมื่อ 7 July 2021. สืบค้นเมื่อ 7 July 2021.
17. ↑  "Haiti President Jovenel Moïse assassinated at home, official says". *euronews*. 7 July 2021. เก็บจากแหล่งเดิมเมื่อ 7 July 2021.
18. ↑  "Haiti President Jovenel Moïse assassinated at home". *CNBC*. 7 July 2021. เก็บจากแหล่งเดิมเมื่อ 7 July 2021.
19. 1 2  "Le président Jovenel Moïse assassiné chez lui par un commando armé". *Le Nouvelliste*. เก็บจากแหล่งเดิมเมื่อ 7 July 2021.
20. ↑  "Haïti : le président Jovenel Moïse assassiné par un commando". *Libération*. เก็บจากแหล่งเดิมเมื่อ 7 July 2021.
21. ↑  "Haïti : le président Jovenel Moïse assassiné". *France 24*. 7 July 2021. เก็บจากแหล่งเดิมเมื่อ 7 July 2021.
22. ↑  "Haitian President Jovenel Moise assassinated overnight at private residence". *France 24*. 7 July 2021. เก็บจากแหล่งเดิมเมื่อ 7 July 2021.
23. ↑  "Haiti - FLASH : President Jovenel Moïse Assassinated by mercenaries (official) Updated 7am + video - HaitiLibre.com : Haiti news 7/7". *Haiti Libre.com*. 7 July 2021. เก็บจากแหล่งเดิมเมื่อ 7 July 2021.
24. ↑
25. ↑  Merancourt, Widlore; Faiola, Anthony; Berger, Miriam. "Haitian President Jovenel Moïse assassinated overnight in his home by gunmen, says acting prime minister". *Washington Post*. ISSN 0190-8286. เก็บจากแหล่งเดิมเมื่อ 7 July 2021.
26. ↑  "The murder of its president will worsen Haiti's chaos". *The Economist*. 7 July 2021. ISSN 0013-0613. เก็บจากแหล่งเดิมเมื่อ 8 July 2021.
27. ↑  Charles, Jacqueline; Fils-Aimé, Johnny (7 July 2021). "Haiti President Jovenel Moïse assassinated in middle-of-the-night attack at his home". *Miami Herald*. เก็บจากแหล่งเดิมเมื่อ 7 July 2021.
28. ↑  Vallejo, Justin (8 July 2021). "Everything we know about the assassination of Haiti President Jovenel Moïse". *The Independent*. สืบค้นเมื่อ 8 July 2021.
29. ↑
30. ↑  "Haiti - FLASH : The State of siege is declared in Haiti - HaitiLibre.com : Haiti news 7/7". *www.haitilibre.com*. เก็บจากแหล่งเดิมเมื่อ 7 July 2021. สืบค้นเมื่อ 2021-07-07.
31. ↑  Bojarski, Sam (2021-07-07). "Line of succession unclear following Moïse assassination". *The Haitian Times* (ภาษาอังกฤษแบบอเมริกัน). เก็บจากแหล่งเดิมเมื่อ 7 July 2021. สืบค้นเมื่อ 2021-07-07.
32. ↑  "Haiti - FLASH : Closure of the airport - HaitiLibre.com : Haiti news 7/7". *www.haitilibre.com*. เก็บจากแหล่งเดิมเมื่อ 7 July 2021. สืบค้นเมื่อ 2021-07-07.
33. ↑  "Haiti - DR : Luis Abinader closes the border with Haiti and convenes the military commanders - iciHaiti.com : All the news in brief 7/7". *IciHaiti.com*. เก็บจากแหล่งเดิมเมื่อ 7 July 2021. สืบค้นเมื่อ 7 July 2021.
34. ↑  "La Cancillería expresó su "enérgico repudio" al asesinato del presidente de Haití, Jovenel Moïse". *Página/12*. 7 July 2021. เก็บจากแหล่งเดิมเมื่อ 7 July 2021. สืบค้นเมื่อ 7 July 2021.
35. ↑  "Trudeau condemns 'appalling' assassination of Haitian president". *CBC News*. 7 July 2021. เก็บจากแหล่งเดิมเมื่อ 7 July 2021. สืบค้นเมื่อ 7 July 2021.
36. ↑  "Raab 'shocked' by Haiti president assassination". *www.teletrader.com* (ภาษาอังกฤษ). เก็บจากแหล่งเดิมเมื่อ 7 July 2021. สืบค้นเมื่อ 2021-07-07.
37. ↑  "Haiti - FLASH : Rain of reactions on the assassination of President Moïse (Part 1) - HaitiLibre.com : Haiti news 7/7". *www.haitilibre.com*. เก็บจากแหล่งเดิมเมื่อ 7 July 2021. สืบค้นเมื่อ 2021-07-07.
38. ↑  "Ministry condemns assassination of Haitian president". *Taipei Times*. เก็บจากแหล่งเดิมเมื่อ 7 July 2021. สืบค้นเมื่อ 7 July 2021.
39. ↑  OAS (7 July 2021). "Statement of the OAS General Secretariat on the Assassination of the President of Haiti". *Organization of American States* (ภาษาอังกฤษ). เก็บจากแหล่งเดิมเมื่อ 7 July 2021. สืบค้นเมื่อ 2021-07-07.
40. ↑  Porter, Catherine; Crowley, Michael; Méheut, Constant (2021-07-07). "Haiti's President Assassinated in Nighttime Raid, Shaking a Fragile Nation". *The New York Times* (ภาษาอังกฤษแบบอเมริกัน). สืบค้นเมื่อ 2021-07-08.
41. ↑  "Four suspects killed, two held after Haiti's President assassinated". *CNN News*. 8 July 2021. เก็บจากแหล่งเดิมเมื่อ 8 July 2021.
42. ↑
43. ↑  "2 Haitian Americans detained in slaying of Haiti president". *AP NEWS* (ภาษาอังกฤษ). 2021-07-08. สืบค้นเมื่อ 2021-07-09.
44. ↑
45. 1 2  Charles, Jacqueline; Wilner, Michael (2021-07-08). "Two South Florida men were involved in President Moïse's assassination, investigators say". *Miami Herald* (ภาษาอังกฤษแบบอเมริกัน). สืบค้นเมื่อ 2021-07-08.
46. ↑  "Conozca los nombres de los cuatro colombianos que están entre los capturados por el asesinato del presidente de Haití". Infobae. 8 July 2021. สืบค้นเมื่อ 9 July 2021.
47. ↑  McCluskey, Mitchell; Parisi, Kiarinna; Dupain, Etant; Lemos, Gerardo; Regan, Helen; Kottasová, Ivana; Guy, Jack; Hu, Caitlin; Braithwaite, Sharon; Rebaza, Claudia; Hansler, Jennifer; Lyons, Emmet; Bell, Melissa; Moshtaghian, Artemis; Halasz, Stephanie (2021-07-08). "Among those detained in assassination of Haitian president, one may be American". *CNN* (ภาษาอังกฤษแบบอเมริกัน). สืบค้นเมื่อ 2021-07-08.